Den Vest-Sjællandske Avis, 1817-06-21
Nyeste Post-Efterretninger. Jmedens en Revolution er i fuld Udbrud i Brasilien, saa er nu en Sammenrottelse opdaget i Portugal selv; men som lykkeligviis er bleven standset itide. Den portugisiske General Gomez Freire de Andrade, af en gammel adelig Familie, hvis Medlemmer have i lang Tid omgivet Kongens Person, havde lagt den Plan, at sætte Kongen af, formedelst hans Udvandring til Brasilien og at bringe Kronen paa den 10aarige Hertug af Cordovals Hoved, som var den nærmeste Slætning af den Kongelige Familie. En Deel af den portugisiske Armee var paa hans Side, og den portugisiske General, von Eben, en Søn af den bekiendte preussiske General af dette Navn, havde forbundet sig med ham. Da Marskal Beredsfords Anseelse hos Armeen og den portugisiske Ministers Miguel Pereira Forgaz Jndflydelse paa Borgerskabet, især var til Hinder for Planens Udførelse, saa besluttede man at myrde dem og paa samme Tid at nedsable alle brittiske General-Officerer, som ere i den portugisiske Tieneste. – Det var bestemt, at Sammenrottelsen skulde udbryde mellem den 25de Mai og 5te Junii. Planen var at 15000 Mand under General Freire skulde marschere til Lissabon og understøtte Revolutionen. Sammenrottelsen udstrakte sig over hele Landet, som man kan see af de Arrestationer som have fundet Sted over hele Portugal. Regieringen blev betimelig underrettet derom; den 15de Mai holdt Marskal Beredsford en Raadsforsamling med Regentskabet om, hvorledes den skulde undertrykkes, man sendte Ordrer til flere af de vigtigste Stæder i Portugal og traf i Stilhed de fornødne Foranstaltninger i Lissabon. Den 25de, Kl. 12 om Natten, blev et Detaschement portugisiske Tropper sendt til General Freires Boelig. Man sagde at Generalen var ikke hiemme; men da Soldaterne trængte ind med Magt, saa fandt de Generalen sidde skrivende i et Værelse omgivet af mange Papirer, trykte Proclamationer o. s. v. Han blev strax arresteret tilligemed sine Papirer og bragt til Fortet St. Julien, hvor han holdes under Oberste Haddiks Bevogtning med 4 Kompagnier af vet 19de Regiment, Baron v. Eben af Generalstaben og flere Officerer ere ligeledes fængslede. Marskal Beresford er nu i Alcantara og vaager over med Strænghed, at Tropperne blive stedse paa deres Poster, hver Soldat har faaet 10 skarpe Patroner. Regieringen har ikke endnu udstædet nogen Proclamation i den Anledning, og man mener, at Militairens Misfornøielse over, at saamange brittiske Officerer ere ansatte ved den portugisiske Armee, har været en Hovedaarsag til denne Sammenrottelse. Marskal Beresford har allene opdaget Complottet; man veed, at der for nogen Tid siden blev skudt efter ham ved en Revne. General Freire commanderede tilforn den portugisiske Armee som var i fransk Tieneste, han er en Mand af mange Talenter og er meget afholdet af Militairen. Var Planen lykkedes, saa skulde han have været udnævnt til General Feldmarskal. Da man arresterede ham, laae et Par Pistoler paa hans Bord, men han betiente sig ikke af dem, ogsaa fandt man hos ham flere Bogtrykkerpresser. Revolutions Proclamationerne vare skrevne i de heftigste og meest forførende Udtryk En Capitain Vittorinia havde paataget sig at dræbe Marskal Beresford. Ogsaa Hertugen af Abrantes (en Søn af den afdøde bekiendte Franske Marskal var med paa Forslaget om at udvælges til Konge i Portugal. Jngen af Adelen er arresteret, men mange Personer i Provindserne, især i Oporto. De Arresterede sidde i underjordiske Fængsler og skulle snart stilles for en Krigsret. General Eben er endnu Adjutant hos Prins-Regenten af England. En Dame var den første, som angav Complottet for Marskal Beresford, som skal i to Maaneder have været underrettet derom. De Sammenrottede vilde have oprettet et øverste Raad for Portugals Uafhængighed og sat sig i Forbindelse med Jnsurgenterne i Pernambuko. - J Følge de nyeste Efterretninger vare Arrestationerne bestandigt ved, over 40 Personer ere allene arresterede i Lissabon. Marqvisinderne Abrantes og Valencia, Baron Brancabs Søn, og Greven af Cunha ere ogsaa kastede i Fængsel; man begynder nu at troe, at Complottet har endnu dybere Rødder, paa de offentlige Pladser i Lissabon staae Kanoner ladte med Kartædsker og brændende Lunter; Vagterne ere overalt forstærkede, to til tre Mennesker maae ikke staae stille paa Gaderne og tale med hinanden. Gaderne ere tomme for Folk og ingen gaaer ud, som ei har det nødigt; den engelske General Sir ArchibaldCamphell er sat til Commandant over Fortet St. Julien. Moderen til den unge Hertug af Cordovalskal være uskyldig, og skal have vægret sig for at modtage Tilbuddet, at hendes Søn skulde udnævnes til Konge i Portugal. Farer omringe den brasilianske Kongethrone fra alle Sider. J Følge Breve fra Rio Janeiro af 10de April har Kongen givet Ordre til sin Armee ufortøvet at rømme Monteviden og Maldonado og det heele spanske District øst for Platafloden. En Escadre er afsendt for at blokere Havnen i Pernambuko, et Corps paa 47000 Mand sendes dertil under General Rego, Kongen har selv holdet Revnte over Troppen. J Rio Janeiro har man viist, megen Hengivenhed for Kongen, Adelen og de fornemste Jndvaanere have anmeldt sig for at giøre personlig Tieneste ved Armeen og betydelige Tilbud, af Penge ere blevne gjorte til Regieringen. Et Brev som er kommen til Hamborg fra Rio Janeiro, beretter, at der er intet at befrygte for Provinserne Rio Janeiro og Bahia men officielle Efterretninger ere bragte til Engelland med Paketbaaden, Chesterfield, om at man nu veed at Revolutionen i Pernambuko ikke strækker sig blot til Staden men ogsaa til heele Gouvernementet og at man frygter meget for Gouvernementerne, Maranhav, Sergippe og Bahia.